smcproject/ml-wiki-sentences huggingface dataset:
ബോംബെ മധ്യവർഗ്ഗ സർക്കാർ ജീവനക്കാരനായിരുന്ന അമോൽ മിത്ര യുമായുള്ള ജീവിതത്തിൽ മാനസി അതൃപ്തയാണ് എങ്കിലും തന്റെ നാൽപതു കളിലും സ്വന്തം സൗന്ദര്യത്തിലും തന്നിലെ സാഹിത്യകാരിയുടെ സ്ഥാനത്തിലും അഭിമാനമുള്ളവളുമാണ്.
ഒരു അപകടത്തിൽ മരണപ്പെട്ട തന്റെ മുൻ കാമുകന്റെ കുഞ്ഞ് വയറ്റിൽ വളരുമ്പോഴും ഇതെല്ലാം അറിഞ്ഞ് കൊണ്ട് തന്നെ അവളെ വിവാഹം ചെയ്ത മിത്രയുമായി അവൾക്ക് ഒരിക്കലും മാനസികമായി പൊരുത്തപ്പെടാൻ സാധിച്ചിരുന്നില്ല.
ഈ കാമുകന്റെ ഇളയ സഹോദരൻ വിജയ് രാജ് മാനസിയിൽ പണ്ടേ അനുരക്തനായിരുന്നു.
സുഭഗനും ഭാവി കേന്ദ്ര മന്ത്രിയുമായ വിജയി യുടെ മോഹിപ്പിക്കുന്ന വാഗ്ദാനത്തിൽ മയങ്ങി മാനസി അയാളോടൊപ്പം സുഖവാസത്തിനുവേണ്ടി സിംലയിലേക്ക് പോകുന്നു.
ഈ വേളയിൽ മാനസിയിലെ മനുഷ്യത്വവും മൂല്യങ്ങളും സാഹിത്യവും എന്നെന്നേക്കുമായി നഷ്ടപ്പെടുന്നതായി നമുക്ക് കാണാം.
മാത്രമല്ല സുഖപൂർണ്ണമായ സ്വപ്ന ജീവിതത്തിനുവേണ്ടി പ്രധാന മന്ത്രി ഗുണ യുടെ സ്നേഹിതയാകാനും അവൾ മടിക്കുന്നില്ല.
ഇവരുടെ കൂടെ നിന്നു കൊണ്ട് മന്ത്രി പഥത്തിൽ വരെ എത്തി നിൽക്കുന്ന അവളുടെ വളർച്ചയ്ക്കിടെ ഭർത്താവിനേയും പതിനാറു വയസ്സുകാരിയായ മകൾ സുവർണ്ണ യെയും അവൾ അവഗണിക്കുന്നു.
മാസങ്ങളോളം അവർക്ക് എഴുത്തയക്കാൻ പോലും മറന്ന മാനസി മകളുടെ പിറന്നാളിന് സമ്മാനമായി സാരി കൊടുക്കാൻ സ്ത്രീലമ്പടനായ വിജയ് യെ പറഞ്ഞു വിടുന്നു.
അയാൾ സുവർണ്ണ യുടെ സൗന്ദര്യത്തിൽ അകൃഷ്ടനാവുകയും വിരുന്നിനു ക്ഷണിച്ച് അവളെ വികാരാവേശത്താൽ കടന്നുപിടിക്കുകയും ചെയ്യുന്നു.
അതിനുശേഷം തന്റെ കളിക്കൂട്ടുകാരനായ സൈറസിനെ മറന്ന് സുവർണ്ണ വിജയിയോടൊപ്പം സിംലയിലേക്ക് സുഖവാസത്തിന് പോയി വരുകയും ചെയ്യുന്നു.
ഈ സമയം പ്രധാനമന്ത്രി യുടെ മകനും തന്റെ മകളുമായുള്ള വിവാഹക്കാര്യം സംസാരിക്കുന്നതിനിടെ സുവർണ്ണ വിജയിയിൽ നിന്നും ഗർഭം ധരിച്ചിരിക്കയാണെന്നുള്ള വിവരം മാനസി അറിയുന്നു.
സുവർണ്ണ വിജയിയുടെ സഹോദരന്റെ പുത്രിയാണെന്നുള്ള പൊള്ളുന്ന സത്യം വിജയിയെ മാനസി അറിയിക്കുന്നു.
അവൾ വിജയിയോടൊപ്പം പുറപ്പെട്ട ആ നിമിഷത്തെ ഓർത്ത് പിന്നീടവൾ വിലപിക്കുന്നതായും നമുക്ക് കാണാം.
ഈ സമയത്ത് തന്നെ താനും പാർട്ടിക്കാരും ചെയ്ത കൊള്ളകളും ജനദ്രോഹ കൃത്യങ്ങളും ജനങ്ങളോടു തുറന്നു പറയുന്ന തന്റെ രാഷ്ട്രീയ ഗുരുവിനെ തന്ത്രപൂർവ്വം കൊലപ്പെടുത്തുകയും പ്രധാനമന്ത്രിയെപ്പോലും തന്റെ വരുതിയിലാക്കുകയും ചെയ്യുന്ന വിജയ് ഡൽഹിയിൽ അടുത്ത പ്രധാനമന്ത്രി സ്ഥാനത്തിനു കോപ്പുകൂട്ടുന്നു.
സുവർണ്ണയുടെ ഗർഭം അലസിപ്പിക്കാൻ മാനസിയും വിജയും തീരുമാനിച്ച് അവളെ അറിയിക്കുന്നുണ്ടെങ്കിലും അവൾ അതിന് തയ്യാറാവുന്നില്ല.
എന്തു തന്നെ ആയാലും പ്രസവിക്കുക തന്നെ ചെയ്യും എന്ന് ഉറപ്പിച്ചു പറയുന്നു.
ഇതിനിടയിൽ സുവർണ്ണയും സൈറസും ഒളിച്ചോട വിവാഹം കഴിക്കുന്നു.
ഈ സമയത്ത് ഡൽഹിയിൽ പ്രധാനമന്ത്രി ഗുരുതരാവസ്ഥയിൽ ബോധമില്ലാതെ കിടക്കുകയാണെന്നും ഉടൻ മാനസി പ്രത്യേകമായി കൊടുത്തു വിട്ട ഹെലികോപ്റ്ററിൽ അവിടേക്ക് എത്തണമെന്നും ഒരു ദൂതൻ അറിയിക്കുന്നു.
എന്തുകൊണ്ട് തന്നെ ഡൽഹിയിലേക്ക് വിളിക്കുന്നില്ല എന്നോർത്ത് വിജയ് വേവലാതിപ്പെടുന്നു.
മാനസിയാകട്ടെ പ്രധാനമന്ത്രി മന്ദിരം എങ്ങനെ മോടി പിടിപ്പിക്കണം എന്ന് ചിന്തിച്ച് യാത്രയാവുകയും ചെയ്യുന്നതോടെ കഥ അവസാനിക്കുന്നു.
ഇവിടെ മലീമസമായ സമകാലിക രാഷ്ട്രീയത്തേയും കപട ആദർശ സദാചാര വാദികളേയും കഥാകാരി തുറന്നു കാണിക്കുന്നു.
അതോടൊപ്പം തന്നെ സുഖസൗകര്യങ്ങൾക്കായി സ്വന്തം വിശുദ്ധിയും സൗന്ദര്യവും കച്ചവടം ചെയ്യാൻ മടി കാണിക്കാത്ത ഒരു പുതിയ സമൂഹത്തിലെ സ്ത്രീ യുടെ ദുഷ്കരമായ പ്രവണതയും കൃത്യമായി മാനസി എന്ന കഥാപാത്രത്തിലൂടെ അവതരിപ്പിക്കുന്നു.
മാനസി പ്രധാൻ ഇംഗ്ലീഷ് വിലാസം https://ml.wikipedia.org/wiki/Manasi_Pradhan
ഇന്ത്യയിൽ നിന്നുമുള്ള ഒരു വനിതാക്ഷേമ പ്രവർത്തകയാണ് മാനസി പ്രധാൻ (ജനനം 1962 ഒക്ടോബർ 4).
2013 ലെ റാണി ലക്ഷ്മിഭായ് സ്ത്രീ ശക്തി പുരസ്കാരം മാനസി പ്രധാൻനു ലഭിച്ചു.
സ്ത്രീകൾക്കെതിരേയുള്ള അക്രമങ്ങൾ അവസാനിപ്പിക്കുക എന്ന ലക്ഷ്യത്തോടെ, ഹോണർ ഫോർ വുമൺ നാഷണൽ കാംപെയിൻ എന്ന ദേശീയ സംഘടന ആരംഭിച്ചത് മാനസിയുടെ നേതൃത്വത്തിലാണ്.
2011 ലെ ഔട്ട്സ്റ്റാന്റിങ് വുമൺ പുരസ്കാരം, മിഷണറീസ് ഓഫ് ചാരിറ്റിയിലെ സിസ്റ്റർ മേരി പ്രേമയുമായി മാനസി പങ്കുവെച്ചു.
ഇരുപത്തൊന്നാം നൂറ്റാണ്ടിലെ വനിതാവിമോചന മുന്നേറ്റത്തിന്റെ മുൻനിര പ്രവർത്തകരിലൊരാളാണ് മാനസി.
വനിതാ വിമേോചനത്തിനുവേണ്ടി പ്രവർത്തിക്കുന്ന അന്താരാഷ്ട്രസംഘടനകളിലും, പ്രസിദ്ധീകരണങ്ങളിലും നിറഞ്ഞ സാന്നിദ്ധ്യമാണ് മാനസി.
ഒഡീഷയിലെ കോർദ ജില്ലയിലുള്ള വിദൂരഗ്രാമമായ ആയതൂരിലെ ഒരു സാധാരണകുടുംബത്തിലാണ് മാനസി ജനിച്ചത്.
ഹേമലത പ്രധാനും, ഗോധാബരീഷ് പ്രധാനുമായിരുന്നു മാതാപിതാക്കൾ.
നാലു മക്കളിൽ ഏറ്റവും മുതിർന്ന ആളായിരുന്നു മാനസി.
രണ്ട് അനിയത്തിമാരും, ഒരു അനിയനുമായിരുന്നു മാനസിയുടെ സഹോദരങ്ങൾ.
പെൺകുട്ടികളുടെ വിദ്യാഭ്യാസം എന്നത് വിലക്കപ്പെട്ടിരുന്ന ഒരു സ്ഥലമായിരുന്നു ആയതൂർ ഉൾപ്പെടുന്ന ബാണാപുർ.
പ്രാഥമിക വിദ്യാഭ്യാസത്തിനുശേഷം, തന്റെ വിദ്യാഭ്യാസം നിറുത്തേണ്ടി വരുമോ എന്നു മാനസി ഭയന്നിരുന്നു.
പോയി വരാവുന്ന ദൂരത്തിൽ ഹൈസ്കൂളുകൾ ഒന്നും തന്നെ ആ ഗ്രാമത്തിൽ ഉണ്ടായിരുന്നില്ല.
ഏറ്റവും അടുത്തുള്ള ഹൈസ്കൂൾ പതിനഞ്ചു കിലോമീറ്റർ അകലെയായിരുന്നു.
നിശ്ചയദാർഢ്യം കൈവിടാതിരുന്ന മാനസി ദിവസേന അത്രയും ദൂരം യാത്രചെയ്ത് പഠിച്ച് തന്റെ ഗ്രാമത്തിലെ ഹൈസ്കൂൾ വിദ്യാഭ്യാസം നേടുന്ന ആദ്യത്തെ പെൺകുട്ടി എന്ന ബഹുമതിനേടി.
മാനസിയുടെ ഉന്നതവിദ്യാഭ്യാസത്തെക്കരുതി, ആ കുടുംബം അടുത്ത നഗരമായ പുരിയിലേക്ക് താമസം മാറി.
കൃഷിയിൽ നിന്നുമുള്ള തുഛമായ വരുമാനം കൊണ്ട് ആ കുടുംബത്തിനു കഴിയാനാകുമായിരുന്നില്ല.
പ്രീഡിഗ്രി വിദ്യാഭ്യാസം കഴിഞ്ഞതോടെ, കുടുംബത്തെ സഹായിക്കാനായും, തന്റെ പഠനം തുടരാനുമായി മാനസി ചെറിയ ജോലികൾക്കായി പോയി തുടങ്ങി.
സാമ്പത്തികശാസ്ത്രത്തിൽ ബിരുദവും, ഒഡീഷ സാഹിത്യത്തിൽ ബിരുദാനന്തരബിരുദവും മാനസി കരസ്ഥമാക്കി.
ജി.എം ലോ കോളേജിൽ നിന്നും നിയമത്തിലും മാനസി ബിരുദം നേടി.
ഒഡീഷ സർക്കാരിന്റെ സാമ്പത്തിക വകുപ്പിലും, ആന്ധ്രാ ബാങ്കിലും മാനസി കുറച്ചു കാലം ജോലി ചെയ്തിരുന്നു.
വ്യവസായം തുടങ്ങാനായി ഈ രണ്ടു ജോലികളും മാനസി ഉപേക്ഷിച്ചു.
ഒക്ടോബർ 1983 നു തന്റെ ഇരുപത്തിഒന്നാമത്തെ വയസ്സിൽ മാനസി ഒരു പ്രിന്റിങ് പ്രസ്സ് ആരംഭിച്ചു.
പ്രസ്സ് അഭൂതപൂർവ്വമായി വളർച്ച കൈവരിക്കുകയും, മാനസി അക്കാലത്തെ അറിയപ്പെടുന്ന ഒരു സംരംഭക ആയി തീരുകയും ചെയ്തു.
പെൺകുട്ടികൾക്ക് വിദ്യാഭ്യാസം ഉറപ്പു വരുത്തുക എന്ന ഉദ്ദേശ്യത്തോടെ 1987ൽ മാനസി OYSS Women എന്ന ലാഭേച്ഛയില്ലാതെ പ്രവർത്തിക്കുന്ന ഒരു  സംഘടന രൂപീകരിച്ചു.
നേതൃത്വപരിശീലനം, വിദ്യാഭ്യാസം, തൊഴിലധിഷ്ഠിത വിദ്യാഭ്യാസം, സ്വയംപ്രതിരോധം എന്നിങ്ങനെ വിവിധ മേഖലകളിലായി ഈ സംഘടന പരിശീലനം നൽകി.
ആത്മവിശ്വാസത്തോടെ ജീവിക്കാനും, സ്വന്തം മേഖല തിരഞ്ഞെടുക്കാനും ഈ പ്രവർത്തനങ്ങൾ ആയിരക്കണക്കിനു പെൺകുട്ടികൾക്ക് സഹായമായി.
പുരസ്കാരങ്ങൾ റാണി ലക്ഷ്മിഭായി സ്ത്രീ ശക്തി പുരസ്കാരം - 2013 ഔട്ട്സ്റ്റാന്റിങ് വിമൺ പുരസ്കാരം  - 2011 അവലംബം
മാനസി ഗിരീഷ്ചന്ദ്ര ജോഷി ഇംഗ്ലീഷ് വിലാസം https://ml.wikipedia.org/wiki/Manasi_Girishchandra_Joshi
ഒരു ഇന്ത്യൻ പാര ബാഡ്മിന്റൺ താരമാണ് മാനസി ജോഷി.
2015 മുതലാണ് മാനസി അന്താരാഷ്ട്ര മത്സരങ്ങളിൽ ഇന്ത്യയെ പ്രതിനിധീകരിക്കാൻ തുടങ്ങിയത്.
2015 ൽ നടന്ന പാര ലോക ബാഡ്മിന്റൺ ചാമ്പ്യൻഷിപ്പിൽ വുമൺ-സിംഗിൾസ് സിൽവർ മെഡലും സ്വന്തമാക്കി.
2011 ൽ ഒരു അപകടത്തിൽ ഇടതുകാൽ നഷ്ടപ്പെട്ടു.
2018 ലെ കണക്കനുസരിച്ച് വനിതകളുടെ സിംഗിൾസിൽ എസ്എൽ 3 വിഭാഗത്തിൽ മാനസി അഞ്ചാം സ്ഥാനത്താണ്.
മാനസി ബാഡ്മിന്റൺ കളിക്കാൻ തുടങ്ങിയത് പത്തുവയസ്സുമുതൽ ആണ്.
ഭാഭാ ആണവ ഗവേഷണകേന്ദ്രത്തിലെ ഒരു ശാസ്ത്രജ്ഞനായിരുന്നു അച്ഛന്റെ കൂടെ ആണ് ബാഡ്മിന്റൺ കളിക്കാൻ തുടങ്ങിയത്.
ഇലക്ട്രോണിക് എൻജിനീയറിങ്ങിൽ ബാച്ചിലർ ബിരുദം നേടി സോഫ്റ്റ്‌വെയർ എൻജിനീയറായി ജോലി നേടി.
2011 ൽ ഒരു വാഹന അപകടത്തിൽ ഇടതുകാൽ നഷ്ടപ്പെട്ടു.
2012 ൽ നടന്ന ഒരു കമ്പനി തലത്തിലുള്ള ബാഡ്മിന്റൺ ചാമ്പ്യൻഷിപ്പായിരുന്നു സംഭവത്തിനുശേഷമുള്ള ആദ്യ മത്സരം.
2014 ഡിസംബറിൽ മാനസി ആദ്യ ദേശീയ കായിക ടൂർണമെന്റിൽ  പങ്കെടുക്കാനും, ഒരു വെള്ളി മെഡൽ നേടുകയും ചെയ്‌തു.
അവാർഡുകൾ 2015 ൽ - മിക്സഡ് ഡബിൾസിൽ പാര ബാഡ്മിൻറൺ ലോക ചാമ്പ്യൻഷിപ്പിൽ വെള്ളി മെഡൽ.
2016 ൽ - വനിതാ സിംഗിൾസ് വെങ്കലം.
2017 ൽ - പാരാ ബാഡ്മിന്റൺ വേൾഡ് ചാമ്പ്യൻഷിപ്പിൽ വെങ്കല മെഡലും സ്പാനിഷ് ഇന്റർനാഷണലിൽ സ്വർണവും.
2018 പാരാ ബാഡ്മിന്റൺ ഇന്റർനാഷണലിൽ വനിതാ സിംഗിൾസിൽ വെങ്കല മെഡൽ.
മാനസസരോവരം ഇംഗ്ലീഷ് വിലാസം https://ml.wikipedia.org/wiki/Lake_Manasarovar
ചൈനയുടെ സ്വയം ഭരണ പ്രദേശമായ ടിബറ്റിലെ ലാസയിൽ നിന്നും ഏകദേശം 2000 കി.
മീ ദൂരത്തായി സ്ഥിതി ചെയ്യുന്ന ഒരു ശുദ്ധജല തടാകമാണ്‌ മാനസ സരോവരം.
മാനസ സരോവരത്തിന്റെ പടിഞ്ഞാറുഭാഗത്തായി രാക്ഷസ്‌താൽ എന്ന തടാകവും വടക്കുമാറി കൈലാസ പർവ്വതവും സ്ഥിതി ചെയ്യുന്നു.
ലോകത്തിലെ ഏറ്റവും ഉയരത്തിൽ സ്ഥിതിചെയുന്ന ശുദ്ധജല തടാകങ്ങളിൽ ഒന്നായ മാനസസരോവരം, സമുദ്ര നിരപ്പിൽ നിന്നും 4656 മീറ്റർ ഉയരത്തിലാണ്‌ സ്ഥിതിചെയ്യുന്നത്‌.
ഏതാണ്ട്‌ വൃത്താകൃതിയിലുള്ള മാനസ സരോവരത്തിന്റെ ചുറ്റളവ്‌ ഏകദേശം 88 കി.
90 മീറ്റർ ആഴമുണ്ടെന്നു കണക്കാക്കപ്പെട്ടിരിക്കുന്ന ഈ തടാകം 320 ച.
വിസ്തൃതിയിൽ പരന്നു കിടക്കുന്നു.
ശൈത്യകാലത്ത്‌ ഈ തടാകം ഘനീഭവിയ്ക്കുകയും ഗ്രീഷ്മകാലമാകുമ്പോൾ മാത്രം തിരികെ വെള്ളമായി മാറുകയും ചെയ്യുന്നു.
സിന്ധു , സത്‌ലജ് ‌, ബ്രഹ്മപുത്ര , കർണാലി എന്നീ നദികളുടെ ഉദ്ഭവസ്ഥാനങ്ങൾ മാനസ സരോവരത്തിന്റെ വളരെ അടുത്തായാണ്‌ സ്ഥിതി ചെയ്യുന്നത്‌.
കൈലാസ പർവ്വതത്തെപ്പോലെ , മാനസ സരോവരവും ഇന്ത്യയിൽ നിന്നും, ടിബറ്റിൽ നിന്നും മറ്റു സമീപരാജ്യങ്ങളിൽ നിന്നുമുള്ള ഭക്തജനങ്ങളെ ആകർഷിയ്ക്കുന്ന ഒരു തീർത്ഥാടന കേന്ദ്രമാണ്‌.
നിരന്തരമായ തീർത്ഥയാത്രകൾ ഇവിടേയ്ക്ക്‌ ആസൂത്രണം ചെയ്യപ്പെടാറുണ്ട്‌; എല്ലാ വർഷവും ഇന്ത്യയിൽ നിന്നും പുറപ്പെടാറുള്ള സുപ്രസിദ്ധമയ കൈലാസ മാനസസരോവര യാത്ര ഇതിൽ പ്രധാനപ്പെട്ട ഒന്നാണ്‌.
തീർഥാടകർ മാനസസരോവരത്തിലെ ജലത്തിൽ സ്നാനം നടത്തുന്നത്‌ ഒരു പുണ്യകർമ്മമായി കരുതുന്നു.
ഹിന്ദു വിശ്വാസപ്രമാണങ്ങളനുസരിച്ച്‌ ബ്രഹ്മാവിന്റെ മനസ്സിലാണ്‌ ആദ്യം സൃഷ്ടിക്കപ്പെട്ടത്‌ ഇതിനാലാണ്‌ മാനസസരോവരം എന്ന പേരിൽ ഈ തടാകം അറിയപ്പെടുന്നത്‌.
ബുദ്ധമതക്കാരും ഈ തടാകത്തെ പവിത്രമായി കണക്കാക്കുന്നു.
മായാ റാണി ശ്രീ ബുദ്ധനെ ഗർഭം ധരിച്ചത്‌ ഈ തടാകത്തിന്റെ തീരത്തുവച്ചാണെന്ന് അവർ വിശ്വസിക്കുന്നു.
ഈ തടാകത്തിന്റെ തീരത്തായി അനേകം സന്യാസി മഠങ്ങളും സ്ഥിതി ചെയ്യുന്നു അവലംബം ↑
മാനസാന്തരപ്പെട്ട യെസ്ഡി
നവാഗതനായ അരുൺ ഓമന സദാനന്ദൻ നിർമിച്ച് സംവിധാനം ചെയ്ത് വാട്ടർഫാം ബാനറിൽ 2016-ൽ പുറത്തിറങ്ങിയ മലയാള ചലച്ചിത്രമാണ് മാനസാന്തരപ്പെട്ട യെസ്ഡി .
പി. ബാലചന്ദ്രൻ, ജയൻ ചേർത്തല, ഇന്ദ്രൻസ് തുടങ്ങിയവരാണ് ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
ഒരു സാധാരണ ഗ്രാമത്തിലെ ഏറ്റവും പ്രശസ്തനായ മെക്കാനിക്കാണ് പാപ്പി.
പാപ്പിയുടെ ചേട്ടനാണ്‌ ചെത്തനാപ്പി എന്നറിയപ്പെടുന്ന എബ്രഹാം.
പാപ്പിയെ തോൽപ്പിക്കാൻ വേണ്ടിയാണ് അയാൾ മറ്റൊരു വർക്ക്‌ഷോപ്പ് നടത്തുന്നത്.
പാപ്പിയും ചെത്തനാപ്പിയും തമ്മിൽ എപ്പോഴും വഴക്കാണ്.
ഇവരുടെ വഴക്ക് തീർപ്പാക്കാൻ വേണ്ടി നാട്ടുകാർ ഒരു തീരുമാനമെടുത്തു.
ഇവരുടെ ഏതു വഴക്കും ബൈക്ക് റേസ് നടത്തി തീർക്കണം.
ഇത്തരം മത്സരത്തിൽ ഉപയോഗിച്ചിരുന്ന അവരുടെ പ്രിയ യെസ്ഡി ബൈക്ക് ഒരു പ്രത്യേക സാഹചര്യത്തിൽ പീലിപ്പോസ് എന്ന വ്യക്തിയുടെ കൈയിലെത്തുന്നു.
തുടർന്നുണ്ടാകുന്ന രസകരങ്ങളായ ഇവരുടെ മാറ്റങ്ങളാണ് ചിത്രത്തിന്റെ ഇതിവൃത്തം.
കോഴിക്കോട് അടുത്തുള്ള ചെമ്പുകടവ് എന്ന ഗ്രാമത്തിലായിരുന്നു ചിത്രീകരണം.
അഭിനയിച്ചവർ പി. ബാലചന്ദ്രൻ - ചെത്തനാപ്പി ജയൻ ചേർത്തല - പാപ്പി ഇന്ദ്രൻസ് - പീലിപ്പോസ് അപ്പുണ്ണി ശശി ജെയിംസ് ഏലിയ ശിവദാസ് മട്ടന്നൂർ അവലംബം പുറത്തേക്കുള്ള കണ്ണികൾ മാനസാന്തരപ്പെട്ട യെസ്ഡി ഇന്റർനെറ്റ് മൂവി ഡാറ്റാബേസിൽ ഔദ്യോഗിക ട്രെയ്ലർ - യൂട്യുബ്
മാനസി ഇംഗ്ലീഷ് വിലാസം https://ml.wikipedia.org/wiki/Manasi
മലയാള സാഹിത്യകാരിയാണ് മാനസി എന്ന പേരിലെഴുതുന്ന പി.എ. രുക്മിണി (ജനനം : 4 മേയ് 1948).
തിരുവില്വാമല പോന്നേടത്ത്‌ ആച്ചാട്ടിലാണ് മാനസി ജനിച്ചത്.
അച്‌ഛൻ: പി. ശിവരാമമേനോൻ.
അമ്മ: പി.എ. മാലതി അമ്മ.
തൃശൂർ എഞ്ചിനീയറിങ്ങ്‌ കോളജിൽ കെമിക്കൽ എഞ്ചിനീയറിങ്ങിൽ ബിരുദപഠനം നടത്തിയെങ്കിലും അത്‌ പൂർത്തിയാക്കിയില്ല.
1970 മുതൽ ബോംബെയിൽ താമസിക്കുന്നു.
കുറച്ചു വർഷമായി അവിടെ ഫ്രീലാൻസ്‌ കോപ്പിറൈറ്ററായി ജോലി ചെയ്യുന്നു.
സ്ത്രീമനസ്സിന്റെ ഇരുണ്ട കോണുകളിലൂന്നിനിന്ന് കഥപറയുന്നതാണ് മാനസിയുടെ പ്രത്യേകതയെന്ന് അഭിപ്രായമുണ്ടായിട്ടുണ്ട്.
സ്ത്രീക്ക് പുരുഷന്മാർ കൊടുത്ത നിർവചനം തകർക്കുകയും; സ്ത്രീയെന്ന ദൈവത്തെ നീക്കിനിർത്തി മജ്ജയും മാംസവുമുള്ള സ്ത്രീയുടെ  പ്രശ്നങ്ങൾ സംവദിക്കാൻ തയ്യാറാവുകയും വേണമെന്ന് മാനസിയുടെ കഥകൾ നമ്മെ ഓർമിപ്പിക്കുന്നു.
ആനുകാലിക പ്രസിദ്ധീകരണങ്ങളിൽ ചെറുകഥകളും ലേഖനങ്ങളും എഴുതുന്നുണ്ട് .
പല കഥകളും ഇംഗ്ലീഷ്‌, മറാഠി, കന്നഡ എന്നീ ഭാഷകളിൽ വിവർത്തനം ചെയ്‌തു പ്രസിദ്ധീകരിച്ചിട്ടുണ്ട്‌.
പ്രധാന കഥാസമാഹാരങ്ങൾ : ഇടിവാളിന്റെ തേങ്ങൽ വെളിച്ചത്തിന്റെ താളം (സഹോദരൻ പി.എ. ദിവാകരനുമായി ചേർന്ന്‌ രചിച്ചത്), മഞ്ഞിലെ പക്ഷി മാനസിയുടെ കഥകൾ പുരസ്കാരങ്ങൾ
മഞ്ഞിലെ പക്ഷി എന്ന കൃതിക്ക് 1993-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
മാനസ സഞ്ചര രേ
പതിനെട്ടാം നൂറ്റാണ്ടിൽ സദാശിവ ബ്രഹ്മേന്ദ്രർ സംസ്കൃതത്തിൽ രചിച്ച ഒരു കർണ്ണാടകസംഗീതകൃതിയാണു് മാനസ സഞ്ചര രേ എന്നു തുടങ്ങുന്ന വിഖ്യാതഗാനം.
28-ആമത്തെ മേളകർത്താരാഗമായ ഹരികാംബോജിയിൽ ജന്യമായ ശ്യാമരാഗത്തിലാണു് ഈ കൃതി പതിവായി ആലപിക്കാറുള്ളതു്.
താളം: ആദി .
ഹരിശ്ചന്ദ്ര എന്ന ചലച്ചിത്രത്തിലെ ആത്മവിദ്യാലയമേ എന്ന ഗാനം ഈ കൃതിയുടെ ഈണത്തെ പിന്തുടർന്ന് രൂപപ്പെടുത്തിയതാണ്.
വരികളും അർത്ഥവും വരികൾ അർത്ഥം പല്ലവി മാനസ, സഞ്ചര രേ!
ബ്രഹ്മണി മാനസ, സഞ്ചര രേ!
മനസ്സേ, നിന്റെ തീർത്ഥയാത്ര ബ്രഹ്മത്തിലേക്കായിരിക്കട്ടെ!
അനുപല്ലവി മദശിഖിപിഞ്ഛാഽലംകൃതചികുരേ മഹനീയകപോലവിജിതമുകുരേ ആനന്ദലഹരിയിൽ ആടുന്ന മയിലുകളുടെ പീലിയാൽ അലംകൃതമായിരിക്കുന്ന പരബ്രഹ്മത്തിന്റെ ജടയിലേക്കായിരിക്കട്ടെ നിന്റെ ധ്യാനലക്ഷ്യം.
കണ്ണാടിയേക്കാൾ ശോഭയേറിയ ആ (പരബ്രഹ്മത്തിന്റെ) കവിളുകളിലായിരിക്കട്ടെ നിന്റെ ശ്രദ്ധ.
ചരണം ശ്രീരമണീ കുച ദുർഗ്ഗവിഹാരേ സേവക ജനമന്ദിരമന്ദാരേ പരമഹംസമുഖ ചന്ദ്രചകോരേ പരിപൂരിതമുരളീരവധാരേ മഹാലക്ഷ്മിയുടെ സ്തനങ്ങളാകുന്ന കോട്ടകളിൽ വിഹരിക്കുന്ന, ഭക്തജനങ്ങൾക്ക് വീട്ടുമുറ്റത്തെ മന്ദാരം പോലെ പ്രാപ്യമായ, പൂർണ്ണചന്ദ്രബിംബത്തിലെ ചെമ്പോത്തെന്ന പോലെ മുഖത്ത് പരമസാത്വികത കളിയാടുന്ന, പ്രപഞ്ചം മുഴുവൻ സംഗീതപ്രവാഹത്താൽ നിറയ്ക്കുന്ന ഓടക്കുഴലാകുന്ന, ആ ബ്രഹ്മത്തിലേക്കായിരിക്കട്ടെ നിന്റെ തീർത്ഥയാത്ര!
അവലംബം പുറത്തേക്കുള്ള കണ്ണികൾ http://www.karnatik.com/c1059.shtml http://www.youtube.com/watch?v=527MAB6tQi8 ( ശങ്കരാഭരണം (ചലച്ചിത്രം) ) http://www.youtube.com/watch?v=ZXeFj-yOGZo ( ചെമ്പൈ വൈദ്യനാഥഭാഗവതർ )
മാനസികമായ അടിമത്തം
തായാട്ട് ശങ്കരൻ രചിച്ച ഗ്രന്ഥമാണ് മാനസികമായ അടിമത്തം .
1968-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
പെന്റഗോണിയ ഇൻവോലുക്രാറ്റ ഇംഗ്ലീഷ് വിലാസം https://ml.wikipedia.org/wiki/Pentagonia_involucrata
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പെന്റഗോണിയയിലെ ഒരിനമാണ് പെന്റഗോണിയ ഇൻവോലുക്രാറ്റ - Pentagonia involucrata .
ഇക്വഡോറിലാണ് ഇവ തദ്ദേശീയമായി കാണപ്പെടുന്നത്.
Pentagonia involucrata .
പെന്തിക്കൊസ്തി ഇംഗ്ലീഷ് വിലാസം https://ml.wikipedia.org/wiki/Pentecost
യേശുക്രിസ്തുവിന്റെ സ്വർഗ്ഗാരോഹണത്തിനു ശേഷം അപ്പോസ്തോലന്മാരിലും മറ്റ് ശിഷ്യരിലും പരിശുദ്ധാത്മാവിന്റെ ആവാസമുണ്ടായ പുതിയനിയമ സംഭവത്തെ അനുസ്മരിക്കുന്ന ക്രിസ്ത്യൻ വിശേഷദിനമാണ് പെന്തിക്കൊസ്തി (Pentecost).
പെന്തെക്കൊസ്തെ (Greek: Πεντηκοστή , Pentēkostē) എന്ന ഗ്രീക്കു പദത്തിന്റെ അർത്ഥം അൻപതാം ദിനം എന്നാണ്.
ഈസ്റ്റർ ഞായറാഴ്ചക്കു ശേഷം അൻപതാം ദിവസം പെന്തിക്കൊസ്തി ആഘോഷിക്കപ്പെടുന്നു.
പഴയനിയമ പശ്ചാത്തലം
യഹൂദരുടെ വിളവെടുപ്പ് ഉത്സവമായ ഷാവൂത്ത്‌ പെരുന്നാൾ ഗ്രീക്കിൽ പെന്തിക്കൊസ്തി എന്ന പേരിൽ അറിയപ്പെട്ടിരുന്നു.
പെസഹായ്ക്കു അൻപതാം ദിവസം (49 ദിവസങ്ങൾ അഥവാ ഏഴ് ആഴ്ചകൾക്ക് ശേഷം) ആഘോഷിച്ചിരുന്നതിനാലാണ് അൻപതാം ദിനം എന്നർത്ഥമുള്ള പെന്തിക്കൊസ്തി എന്ന പേരു കൂടി ഷാവൂത്തിന് സിദ്ധിച്ചത്.
സീനായി മലയിൽ വെച്ച് ദൈവം ന്യായപ്രമാണം നൽകിയതിന്റെ വാർഷിക അനുസ്മരണമായി യെഹൂദർ ഈ പെരുന്നാൾ ആചരിച്ചു വരുന്നു.
ക്രിസ്തുമതത്തിൽ പെന്തിക്കൊസ്തിയുടെ പ്രാധാന്യം പുതിയ നിയമത്തിലെ അപ്പൊസ്തലന്മാരുടെ പ്രവൃത്തികളിലെ രണ്ടാം അദ്ധ്യായത്തിലെ വിവരണങ്ങളുമായി ബന്ധപ്പെട്ടിരിക്കുന്നു.
ഒരു പെന്തക്കൊസ്തി(ഷാവൂത്ത്) നാളിൽ ഒരു മുറിയിൽ പ്രാർത്ഥിച്ചു കൊണ്ടിരുന്നതായ ക്രിസ്തുശിഷ്യരുടെ മേൽ പരിശുദ്ധാത്മാവ് ആവസിച്ചതായി ഇവിടെ പരാമർശിക്കപ്പെട്ടിരിക്കുന്നു: “ പെന്തെക്കൊസ്തനാൾ വന്നപ്പോൾ എല്ലാവരും ഒരു സ്ഥലത്തു ഒന്നിച്ചു കൂടിയിരുന്നു. പെട്ടെന്നു കൊടിയ കാറ്റടിക്കുന്നതുപോലെ ആകാശത്ത് നിന്നു ഒരു മുഴക്കം ഉണ്ടായി, അവർ ഇരുന്നിരുന്ന വീടു മുഴുവനും നിറെച്ചു. അഗ്നി ജ്വാലപോലെ പിളർന്നിരിക്കുന്ന നാവുകൾ അവർക്കും പ്രത്യക്ഷമായി അവരിൽ ഒരോരുത്തന്റെ മേൽ പതിഞ്ഞു. എല്ലാവരും പരിശുദ്ധാത്മാവു നിറഞ്ഞവരായി ആത്മാവു അവർക്കു ഉച്ചരിപ്പാൻ നല്കിയതുപോലെ അന്യഭാഷകളിൽ സംസാരിച്ചു തുടങ്ങി. അന്നു ആകാശത്തിൻ കീഴുള്ള സകല ജാതികളിൽ നിന്നും യെരൂശലേമിൽ വന്നു പാർക്കുന്ന യെഹൂദന്മാരായ ഭക്തിയുള്ള പുരുഷന്മാർ ഉണ്ടായിരുന്നു. ഈ മുഴക്കം ഉണ്ടായപ്പോൾ പുരുഷാരം വന്നു കൂടി, ഒരോരുത്തൻ താന്താന്റെ ഭാഷയിൽ അവർ സംസാരിക്കുന്നതു കേട്ടു അമ്പരന്നു പോയി.. ”
ഗലീലക്കാരായ ക്രിസ്തുശിഷ്യർ വിവിധ ഭാഷകളിൽ സംസാരിക്കുന്നതു കേട്ട് സ്തബ്ദരായ ജനങ്ങളോട് ഇതു യോവേലിന്റെ പ്രവചന പൂർത്തീകരണമാണെന്നു പത്രോസ് വിശദീകരിക്കുന്നതും തുടർന്ന് മൂവായിരത്തോളം പേർ സ്നാനം എറ്റു ശിഷ്യസമൂഹത്തോടു ചേർന്നതായും നടപടി പുസ്തകത്തിൽ വിവരിക്കപ്പെടുന്നു.
പെന്റഗോണിയ ഓർത്തോന്യൂറ ഇംഗ്ലീഷ് വിലാസം https://ml.wikipedia.org/wiki/Pentagonia_orthoneura ഇംഗ്ലീഷ് വിലാസം https://ml.wikipedia.org/wiki/Pentagonia_orthoneura
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പെന്റഗോണിയയിലെ ഒരിനമാണ് പെന്റഗോണിയ ഓർത്തോന്യൂറ - Pentagonia orthoneura .
ഇക്വഡോറിൽ തദ്ദേശീയമായി കാണപ്പെടുന്ന ഇവ ഗുരുതരമായ വംശനാശത്തിന്റെ വക്കിലാണ്.
Pentagonia orthoneura .
പെന്നി ആസ്ബെൽ ഇംഗ്ലീഷ് വിലാസം https://ml.wikipedia.org/wiki/Penny_Asbell
ഒരു അമേരിക്കൻ നേത്രരോഗവിദഗ്ദ്ധയാണ് പെന്നി എ. ആസ്ബെൽ .
2018  പ്രകാരം, അവർ ടെന്നസി യൂണിവേഴ്സിറ്റി ഹെൽത്ത് സയൻസ് സെന്ററിലെ (UTHSC) ബാരറ്റ് ജി. ഹൈക്ക് എൻഡോവ്ഡ് ചെയർ ആണ്, അവിടെ അവർ ഡ്രൈ ഐ സിൻഡ്രോം ചികിത്സയെക്കുറിച്ചുള്ള ഗവേഷണത്തിൽ ശ്രദ്ധ കേന്ദ്രീകരിക്കുന്നു.
അസ്ബെൽ ഷിക്കാഗോ യൂണിവേഴ്സിറ്റിയിൽ നിന്ന് ആർട്സ് ബിരുദവും ബഫല്ലോയിലെ സ്റ്റേറ്റ് യൂണിവേഴ്സിറ്റി ഓഫ് ന്യൂയോർക്കിൽ നിന്ന് വൈദ്യശാസ്ത്ര ബിരുദവും നേടി.
വൈദ്യശാസ്ത്ര വിദ്യാലയത്തിൽ നിന്ന് ബിരുദം നേടിയ ശേഷം, ന്യൂയോർക്ക് യൂണിവേഴ്സിറ്റി മെഡിക്കൽ സെന്ററിൽ ഒഫ്താൽമോളജി പഠിക്കാൻ സഹോദരൻ പ്രോത്സാഹിപ്പിക്കുന്നതിന് മുമ്പ് അവർ യേൽ യൂണിവേഴ്സിറ്റിയിൽ ഇന്റേണൽ മെഡിസിനിൽ പോസ്റ്റ്-ഡോക്ടറൽ പഠനം പൂർത്തിയാക്കി.
ന്യൂയോർക്ക് യൂണിവേഴ്സിറ്റിയിൽ മെഡിക്കൽ ഫെലോഷിപ്പുകളും സിക്ക്ലിൻ സ്കൂൾ ഓഫ് ബിസിനസിൽ നിന്ന് എംബിഎയും നേടുന്നതിന് മുമ്പ് അവർ ലൂസിയാന സ്റ്റേറ്റ് യൂണിവേഴ്സിറ്റി ഐ സെന്ററിൽ കോർണിയ പഠനവും നടത്തി.
മെഡിക്കൽ റെസിഡൻസി പൂർത്തിയാക്കിയ ശേഷം, അസ്ബെൽ സിനായ് മൗണ്ടിലെ ഇക്കാൻ സ്കൂൾ ഓഫ് മെഡിസിനിൽ ഒഫ്താൽമോളജി പ്രൊഫസറായി ഫാക്കൽറ്റിയിൽ ജോലിയ്ക്ക് ചേർന്നു.
സ്ഥാപനത്തിൽ ജോലി ചെയ്യുന്ന കാലത്ത് അവർ കോർണിയ ക്ലിനിക്കൽ ആൻഡ് റിസർച്ച് ഫെലോഷിപ്പുകൾ സ്ഥാപിക്കുകയും അതിന്റെ ഡയറക്ടറായി പ്രവർത്തിക്കുകയും ചെയ്തു.
മൗണ്ട് സീനായ് ജേണൽ ഓഫ് മെഡിസിൻ എഡിറ്റർ ഇൻ ചീഫ് ആയി സേവനമനുഷ്ഠിക്കുമ്പോൾ, കണ്ണിലെ വിറ്റാമിനുകളുടെ ഫലപ്രാപ്തിയെക്കുറിച്ച് ആസ്ബെൽ ഗവേഷണം നടത്തി.
2014-ൽ, മ്യാൻമറിലെ റസിഡന്റ് മാരെയും ശസ്ത്രക്രിയാ വിദഗ്ധരെയും വിവിധ കോർണിയ ശസ്ത്രക്രിയാ സാങ്കേതിക വിദ്യകളിൽ പരിശീലിപ്പിക്കാൻ അസ്ബെൽ ഒരു ഗവേഷണ സംഘത്തെ നയിച്ചു.
2018 ജൂണിൽ, കോളേജ് ഓഫ് മെഡിസിനിൽ ഒഫ്താൽമോളജിക്കുള്ള ബാരറ്റ് ജി. ഹൈക്ക് എൻഡോവ്ഡ് ചെയർ ആയും യൂണിവേഴ്സിറ്റി ഓഫ് ടെന്നസി ഹെൽത്ത് സയൻസ് സെന്ററിലെ ഹാമിൽട്ടൺ ഐ ഇൻസ്റ്റിറ്റ്യൂട്ടിന്റെ ഡയറക്ടറായും അസ്ബെൽ തിരഞ്ഞെടുക്കപ്പെട്ടു.
ഈ റോളിൽ സേവനമനുഷ്ഠിക്കുമ്പോൾ, മിതമായതും കഠിനവുമായ വരണ്ട കണ്ണ് നേത്ര രോഗത്തിനുള്ള ചികിത്സയിൽ വായിലൂടെ കഴിക്കുന്ന ഒമേഗ -3 ഫാറ്റി ആസിഡ് സപ്ലിമെന്റുകൾ എത്രത്തോളം ഫലപ്രദമാണെന്ന് വിലയിരുത്താൻ അവർ DRy Eye Assessment and Management (DREAM) പഠനത്തിന് നേതൃത്വം നൽകി.
ഒരു വർഷത്തെ പഠനത്തിൽ മിതമായതോ കഠിനമോ ആയ വരണ്ട കണ്ണ് ബാധിച്ച 535 രോഗികളെ 3,000 മില്ലിഗ്രാം ഒമേഗ -3 ഫാറ്റി ആസിഡുകൾ അല്ലെങ്കിൽ പ്ലാസിബോ പ്രതിദിനം ഉപയോഗിക്കാൻ നിയോഗിച്ചു.
"ഗ്രൂപ്പുകൾ തമ്മിലുള്ള വ്യത്യാസം സ്ഥിതിവിവരക്കണക്കനുസരിച്ച് പ്രാധാന്യമുള്ളതല്ല" എന്നും "പഠന ചികിത്സാ പ്രോട്ടോക്കോൾ പാലിക്കുന്നത് വിശകലനം ചെയ്യുന്ന ദ്വിതീയ ഫല നടപടികളിൽ ചികിത്സാ ഗ്രൂപ്പുകൾക്കിടയിൽ സ്ഥിതിവിവരക്കണക്കനുസരിച്ച് കാര്യമായ വ്യത്യാസങ്ങളൊന്നും ഉണ്ടായിരുന്നില്ല" എന്നും അവരുടെ ഗവേഷണ സംഘം നിഗമനം ചെയ്തു.
അവരുടെ സ്ഥാനക്കയറ്റത്തിന് ശേഷമുള്ള മാസത്തിൽ, അസ്ബെല്ലിനെ വൈസ് ഫാർമ ഇൻക് എന്ന ക്ലിനിക്കൽ-സ്റ്റേജ് ബയോഫാർമസ്യൂട്ടിക്കൽ കമ്പനിയായ അഡ്വൈസറി ബോർഡിലേക്കും നിയമിച്ചു.
ഹാമിൽട്ടൺ ഐ ഇൻസ്റ്റിറ്റ്യൂട്ടിന്റെ ഡയറക്ടർ എന്ന നിലയിൽ, അന്ധതയോടും തിമിരത്തോടും മല്ലിടുന്ന നാട്ടുകാരെ സഹായിക്കുന്നതിനായി സെപ്റ്റംബറിൽ സാൻ ജോസ് ഡി ലോസ് ലാനോസിലേക്ക് അസ്ബെൽ ഒരു ഗ്രാമീണ മിഷൻ യാത്ര നയിച്ചു.
യാത്രയ്ക്കിടെ, അവരുടെ സംഘം (അവരുടെ മകൾ ഉൾപ്പെടെ) ഹോസ്പിറ്റൽ മുനിസിപ്പൽ ഡോ. പെഡ്രോ മരിയ സാന്റാനയിൽ 100 നേത്ര ശസ്ത്രക്രിയകൾ നടത്തുകയും 350-ലധികം രോഗികളെ സഹായിക്കുകയും ചെയ്തു.
പെന്നി ആസ്ബെൽ's publications indexed by Google Scholar
പെന്നി റെഡ് ഇംഗ്ലീഷ് വിലാസം https://ml.wikipedia.org/wiki/Penny_Red A perforated Penny Red with letters in four corners and plate 148, therefore printed 1871 or later The plate number, 148 in this case, may be found in the margin of the stamp.
1841-ൽ പുറത്തിറക്കിയ ഒരു ബ്രിട്ടീഷ് തപാൽ സ്റ്റാമ്പാണ് പെന്നി റെഡ് .
പെന്നി ബ്ലാക്കിനെ പിന്തുടർന്ന് 1879 വരെ ബ്രിട്ടന്റെയും അയർലന്റിലെയും തപാൽ സ്റ്റാമ്പുകളിലെ പ്രധാന സ്റ്റാമ്പായി തുടർന്നു.
ആ സമയത്ത് ഡിസൈനിൽ ചെറിയ മാറ്റങ്ങൾ മാത്രമേ ഉണ്ടായിരുന്നുള്ളൂ.
പെന്നി ബ്ലാക്കിൽ ഒരു റദ്ദാക്കൽ അടയാളം കാണുന്നതിനാൽ നിറം കറുപ്പിൽ നിന്ന് ചുവപ്പിലേക്ക് മാറ്റി.
കറുത്ത റദ്ദാക്കൽ അടയാളം പെന്നി റെഡിൽ പെട്ടെന്ന് ദൃശ്യമായിരുന്നു.
അവലംബം Stanley Gibbons Ltd , Specialised Stamp Catalogue Volume 1: Queen Victoria J.B. Seymour C. Gardiner-Hill The Postage Stamps of Great Britain Part 1 (Royal Philatelic Society London, 3rd. edition, 1967) W.R.D. Wiggins (Ed.) The Postage Stamps of Great Britain Part 2 (Royal Philatelic Society London, 2nd edition, 1962) പുറം കണ്ണികൾ Penny Red എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Examples of unused Penny Reds from the Phillips Collection at the British Postal History Museum Archived 2011-03-10 at the Wayback Machine .
Penny Red Collector Plate 77 Article by Robert Murray, aimed at novices.
പെന്റഗോണിയ റൂബിഫ്ലോറ ഇംഗ്ലീഷ് വിലാസം https://ml.wikipedia.org/wiki/Pentagonia_rubiflora
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പെന്റഗോണിയയിലെ ഒരിനമാണ് പെന്റഗോണിയ റൂബിഫ്ലോറ - Pentagonia rubiflora .
പെറുവിലാണ് ഇവ തദ്ദേശീയമായി കാണപ്പെടുന്നത്.
Pentagonia rubiflora .
പെന്തെക്കോസ്ത് മിഷൻ ഇംഗ്ലീഷ് വിലാസം https://ml.wikipedia.org/wiki/The_Pentecostal_Mission
1923-ൽ പാസ്റ്റർ പോൾ സിലോണിലെ (ഇപ്പോഴത്തെ ശ്രീലങ്ക ) കൊളംബോയിൽ സ്ഥാപിച്ച ക്രിസ്തീയ സഭയാണ്‌ " ദി പെന്തെക്കോസ്ത് മിഷൻ ".
സിലോണിൽ സ്ഥാപിതമായതിനാൽ " സിലോൺ പെന്തെക്കോസ്ത് " എന്നും ഈ വിഭാഗം പെന്തെക്കോസ്ത് ക്രൈസ്തവർ കേരളത്തിൽ പലയിടത്തും അറിയപ്പെടുന്നു.
ഈ സഭയുടെ പ്രധാന കേന്ദ്രം ഇപ്പോൾ ഇന്ത്യയിലെ ചെന്നൈയിലാണ് .
ഇന്ത്യക്കു പുറത്ത് മിക്ക രാജ്യങ്ങളിലും ഈ സഭ " ന്യൂ ടെസ്റ്റമെന്റ് ചർച്ച് " എന്ന് അറിയപ്പെടുന്നു.
വിശ്വാസികൾ
ഈ സഭയ്ക്കു ഇപ്പൊൾ ലോകമൊട്ടാകെ 70 ലക്ഷത്തോളം വിശ്വാസികൾ ഉണ്ട്.
ഈ സഭ ശ്രീലങ്ക , ഇന്ത്യ , നേപ്പാൾ , മലേഷ്യ , സിംഗപ്പൂർ , ഹോങ്കൊങ് , ഓസ്ട്രേലിയ , ന്യൂസിലാന്ഡ് , കാനഡ , അമേരിക്ക , യൂറോപ്യൻ യൂണിയൻ , ഗൾഫ് നാടുകൾ, ആഫ്രിക്കൻ നാടുകൾ എന്നിവിടങ്ങളിൽ വ്യാപിച്ചുകൊണ്ടിരിക്കുന്നു.
External Links TPM Church website with articles info about the church Archived 2014-12-18 at the Wayback Machine .
TPM church locations address Archived 2007-10-25 at the Wayback Machine .
PDF format of TPM/NTC Church history by R Hedlund Archived 2008-04-08 at the Wayback Machine .
A local site of Church information and details Archived 2007-06-23 at the Wayback Machine .
Article feature about TPN/NTC Archived 2007-10-03 at the Wayback Machine .
- A deep study on Pentecostalsm and TPM/NTC Archived 2008-09-11 at the Wayback Machine .
പെന്നാർ ഈ ലേഖനം പെണ്ണാർ നദി എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
ദക്ഷിണേന്ത്യയിലൂടെ ഒഴുകുന്ന നദിയാണ് പെന്നാർ .
പെന്നാ, പെന്നേരു, പെന്നേർ എന്നീ പേരുകളിലും അറിയപ്പെടുന്നു.
പിനാകിനി എന്നാണ് സംസ്കൃതനാമം.
കർണാടകയിലെ ചിക്‌ബല്ലാപൂർ ജില്ലയിലെ നന്തികുന്നുകളിൽ നിന്നാണ് പെന്നാർ ഉദ്ഭവിക്കുന്നത്.
പെന്റഗോണിയ പെറുവിയാന ഇംഗ്ലീഷ് വിലാസം https://ml.wikipedia.org/wiki/Pentagonia_peruviana
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പെന്റഗോണിയയിലെ ഒരിനമാണ് പെന്റഗോണിയ പെറുവിയാന - Pentagonia peruviana .
ഇവ ഗുരുതരമായ വംശനാശത്തിന്റെ വക്കിലാണ്.
Pentagonia peruviana .
ബൗളിങ്ങ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 നവംബർ മുതൽ തുടരുന്നു.
മുത്തയ്യ മുരളീധരൻ , ആഡം ഗിൽക്രിസ്റ്റിനെതിരെ പന്തെറിയുന്നു അഥവാ ബൗൾ ചെയ്യുന്നു.
ക്രിക്കറ്റിൽ വിക്കറ്റിനെ പ്രതിരോധിച്ച് നിൽക്കുന്ന ബാറ്റ്സ്മാനെതിരെ പന്തെറിയുന്ന പ്രക്രിയയാണ് ബൗളിങ്ങ് .
ബൗളിംഗിൽ പ്രാഗല്ഭ്യം തെളിയിച്ച കളിക്കാരനെ ബൗളർ (Bowler) എന്നും, ബാറ്റിംഗിലും ബൗളിംഗിലും ഒരുപോലെ പ്രാഗല്ഭ്യം തെളിയിച്ച കളിക്കാരനെ ഓൾ റൗണ്ടർ (All rounder) എന്നും വിശേഷിപ്പിക്കുന്നു.
ബൗൾഡ് ഒരു ബാറ്റ്സ്മാൻ ബൗൾഡ് ആകുന്നു
ക്രിക്കറ്റ് കളിയിൽ ബാറ്റ്സ്മാൻ പുറത്താകുന്ന ഒരു രീതിയാണ് ബൗൾഡ് .
ഒരു ബൗളർ എറിഞ്ഞ പന്ത് ബാറ്റ്സ്മാന് അടിച്ചകറ്റാനോ, പ്രതിരോധിക്കാനോ കഴിയാതെ പിന്നിലെ വിക്കറ്റ് തകർത്താൽ ആ ബാറ്റ്സ്മാൻ ബൗൾഡ് ആയി പുറത്താകുന്നു.
ബാറ്റ്സ്മാന്റെ ബാറ്റിലോ ശരീരഭാഗങ്ങളിലോ കൊണ്ടശേഷം വിക്കറ്റ് തകർത്താലും ആ ബാറ്റ്സ്മാൻ ബൗൾഡ് ആയതായി പ്രഖ്യാപിക്കപ്പെടുന്നു.
എന്നാൽ ഒരു പന്ത് നോ ബോളോ , ഡെഡ്ബോളോ ആണെങ്കിൽ ആ പന്തിൽ ബാറ്റ്സ്മാൻ ബൗൾഡ് ആയാലും അത് പരിഗണിക്കില്ല.
ക്രിക്കറ്റ് നിയമങ്ങളിലെ 30-ആം നിയമമാണ് ബൗൾഡിനെ സംബന്ധിച്ചുള്ളത്.
ക്യാച്ചിനുശേഷം ഏറ്റവും പ്രചാരമുള്ള രണ്ടാമത്തെ പുറത്താകൽ രീതിയാണ് ബൗൾഡ്.
സധാരണഗതിയിൽ ബൗൾഡിനായി ബൗളർമാർ അപ്പീൽ നടത്തേണ്ടിവരില്ല.
ബാറ്റ്സ്മാൻ ബൗൾഡ് ആയത് എല്ലാവർക്കും വ്യക്തമാണ് എന്നതിനാലാണ് ഇത്.
ബൗൾഡ് മൂലമുള്ള വിക്കറ്റ് ബൗളറിനെ നേട്ടമായാണ് കണക്കാക്കുന്നത്.
അവലംബം പുറത്തേക്കുള്ള കണ്ണികൾ സച്ചിൻ ടെണ്ടുൽക്കർ ബൗൾഡ് വീഡിയോ യൂട്യൂബിൽ ക്രിക്കറ്റ് കവാടം
ബൗറ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ബൗറ .
ബൗറ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബൗറയിൽ 171 വീടുകൾ ഉണ്ട്.
ആകെ ജനസംഖ്യ 1112 ആണ്.
ഇതിൽ 584 പുരുഷന്മാരും 528 സ്ത്രീകളും ഉൾപ്പെടുന്നു.
ബൗറയിലെ സാക്ഷരതാ നിരക്ക് 69.6 ശതമാനമാണ്.
ബൗറയിലെ 6 വയസ്സിനു താഴെയുള്ള കുട്ടികളുടെ എണ്ണം 115 ആണ്.
ഇത് ബൗറയിലെ ആകെ ജനസംഖ്യയുടെ 10.34 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 378 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 298 പുരുഷന്മാരും 80 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 73.81 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
എന്നാൽ 18.78 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബൗറയിലെ 876  പേരും പട്ടികജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 171 - - ജനസംഖ്യ 1112 584 528 കുട്ടികൾ (0-6) 115 62 53 പട്ടികജാതി 876 462 414 പട്ടികവർഗ്ഗം 0 0 0 സാക്ഷരത 69.6 % 55.56 % 44.44 % ആകെ ജോലിക്കാർ 378 298 80 ജീവിതവരുമാനമുള്ള ജോലിക്കാർ 279 246 33 താത്കാലിക തൊഴിലെടുക്കുന്നവർ 71 60 11 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ബൗൾഡർ സിറ്റി
ബൗൾഡർ സിറ്റി അമേരിക്കൻ ഐക്യനാടുകളിൽ നെവാഡ സംസ്ഥാനത്ത് ക്ലാർക്ക് കൗണ്ടിയിൽ സ്ഥിതിചെയ്യുന്ന ഒരു നഗരമാണ്.
ഈ നഗരം ലാസ് വെഗാസിൽ നിന്ന് ഏകദേശം 26 കിലോമീറ്റർ തെക്കുകിഴക്കായി സ്ഥിതി ചെയ്യുന്നു.
2010 ലെ യു.എസ്. സെൻസസ് പ്രകാരം, ബൗൾഡർ നഗരത്തിലെ ആകെ ജനസംഖ്യ 15,023 ആയിരുന്നു.
ബൗൾഡർ കാന്യനിൽ നിന്നാണ് നഗരത്തനു പേരു നൽകപ്പെട്ടത്.